Serey Die. Sereso Geoffroy Gonzaroua Die (; 1984-yil 7-noyabrda Kot-d’lvuarda tugʻilgan) — Kot-d’Ivuarlik futbolchi, „Sion“ futbol klubi va Kot-d’Ivuar terma jamoasining yarim himoyachisi hisoblanadi. 2014-yilgi jahon chempionati ishtirokchisi. Klublardagi faoliyati. Serey Die faoliyatini mahalliy „Korhogo“ va „Stade Abidjan“ futbol klubilarida oʻynab boshlagan. 2007-yilda Serey Die Jazoirning „Sétif“ futbol klubiga oʻtgan va unda Arab Chempionlar Ligasida gʻolib chiqgan. 2013-yilning qishida Serey Die „Basel“ futbol klubiga koʻchib oʻtgan. 10-fevral kuni sobiq jamoasi „Sion“ futbol klubiga qarshi oʻyinda u yangi klubida debyut qilgan. 1-aprel kuni „Luzern“ futbol klubiga qarshi bahsda Serey Die „Basel“ safidagi ilk golini urgan. 2015-yil boshida u Germaniyaning „Stuttgart“ jamoasiga oʻtgan. 14-fevral kuni „Hoffenheim“ futbol klubiga qarshi oʻyinda Serey Die Bundesligada debyut qilgan. 2016-yilning 13-fevralida „Hertha“ futbol klubiga qarshi kechgan bahsda gol urgan. Xalqaro faoliyati. 2013-yil 23-mart kuni Serey Die Kot-d’Ivuar terma jamoasi safida 2014-yil Jahon chempionati saralashida Gambiyaga qarshi o‘yinda debyut qilgan. 2014-yilda u terma jamoaning Braziliyada boʻlib oʻtadigan jahon chempionatiga yoʻllanmasi uchun tarkibiga kiritilgan edi. Turnirda Serey Die Yaponiya, Kolumbiya va Gretsiya terma jamoalariga qarshi oʻyinlarda maydonga tushgan. 2015-yilda Serey Die Ekvatorial Gvineyadagi Afrika kubogi gʻolibi boʻlgan. Turnirda u Gvineya, Kamerun, Kongo DR, Gana va Jazoir jamoalariga qarshi oʻyinlarda ishtirok etgan. 2017-yilda Serey Die ikkinchi marta Gabonda boʻlib oʻtgan Afrika Millatlar Kubogida ishtirok etgan. Turnirda u Togo, Kongo DR va Marokash jamoalariga qarshi oʻyinlarda ishtirok etgan. Kongolik Serey Diega qarshi kechgan bahsda terma jamoadagi ilk golini urgan. 2019-yilning yozida Misrda boʻlib oʻtgan Afrika Millatlar Kubogida ishtirok etgan. Namibiyaga qarshi uchinchi o‘yinda esa 58-daqiqada gol urgan va jamoasi 4:1 hisobida g‘alaba qozonishiga yordam bergan.